לואיג'י כרוביני

לואיג'י כרוביני (באיטלקית: Luigi Cherubini; 14 בספטמבר 1760 – 15 במרץ 1842) היה מלחין איטלקי-צרפתי. המוזיקה של כרוביני הייתה מאוד פופולרית בזמנה, ובטהובן התייחס אליו כאל אחד המלחינים הגדולים בני זמנו.

קורות חייו 
נולד בפירנצה כילד העשירי מבין 12 ילדיו של נגן בתזמורת התיאטרון בפירנצה. מילדותו ניכר בו הכישרון המוזיקלי. בראשית דרכו חיבר יצירות דתיות. בגיל 13 כבר חיבר מיסות.

בשנת 1786 התיישב בפריז והחל לחבר אופרות. חיבר כ-30 אופרות, בהן כאלה המפורסמות עד היום (מדיאה ואנאקריאון).

בשנת 1822 נתמנה למנהל הקונסרבטוריון המלכותי למוזיקה בפריז ושימש במשרה זו עד מותו. הייתה לו השפעה רבה על מלחינים רבים כמו ובר, שומאן, מנדלסון-ברתולדי, ואגנר, ברליוז ואפילו על בטהובן.

כרוביני חיבר אף שני רקויאם (רקוויאם מס' 1 בדו מינור ורקוויאם מס' 2 ברה מינור) המושמעים עד היום אך רוב יצירותיו נשכחו ואינן מושמעות.

כרוביני מת בשיבה טובה כמלחין מפורסם ומוערך, ונקבר בבית הקברות פר לשז בפריז.

קישורים חיצוניים 

 בְּאֹפֶל לֵיל בתרגום עברי של יהודה שרת.
 
 
 

מלחיני אופרה איטלקים
מלחיני אופרה צרפתים
מלחינים מן התקופה הקלאסית
אישים הקבורים בבית הקברות פר לשז
מלחיני רקוויאם
מלחינים איטלקים במאה ה-18
מלחינים איטלקים במאה ה-19
מלחינים צרפתים במאה ה-18
מלחינים צרפתים במאה ה-19
איטלקים שנולדו ב-1760
צרפתים שנולדו ב-1760
נפטרים ב-1842